als_Latn dik_Latn sag_Latn
Shkup, 9 shkurt 2015 – Ministri i Ministrisë për Forcën e Sigurisë së Kosovës (MFSK), zoti Haki Demolli priti sot, në takim ambasadorin e Maqedonisë në Kosovë, z. Ilija Strasevki.
Zoti Demolli, me këtë rast, e ka falënderuar ambasadorin Strasevski dhe përmes tij Republikën e Maqedoninë duke falënderuar për bashkëpunimin e ngushtë me Ministrinë e Mbrojtjes e cila po e ndihmon FSK-në posaçërisht në trajnimin dhe shkollimin e kadetëve të FSK-së që janë pjesëtarë të komuniteteve.
Ministri Haki Demolli, gjithashtu e njoftoi ambasadoren Strasevski me të arriturat e përgjithshme të FSK-së, si dhe me aktivitet që po zhvillohen për procesin e transformimit të FSK-së në Forca të Armatosura të Kosovës.
Nga ana e tij, ambasadori Strasevski e ka uruar ministrin Demolli, për emërimin e tij në postin e ministrit të MFSK-së, dhe ka shprehur gatishmërinë e shtetit të tij, për të vazhduar dhe thelluar bashkëpunimin e mirë me Kosovën, veçanërisht në mes të Ministrisë së Mbrojtjes të Maqedonisë dhe MFSK-së në të gjitha ato fusha që janë me interes të përbashkët. /KI/
als_Latn als_Latn als_Latn als_Latn